## Διάδραση ανθρώπου- υπολογιστή

Εργασίες χειμερινού εξαμήνου 2014-2015

Στα πλαίσια του μεταπτυχιακού μαθήματος των θεμάτων αιχμής στην περιοχή της Διάδρασης Ανθρώπου-Υπολογιστή, καλείστε να ολοκληρώσετε μία εργασία και να δημιουργήσετε μία παρουσίασή της, επιλέγοντας ένα από τα παρακάτω θέματα. Δηλώστε 3 προτιμήσεις με αριθμό 1 στην κύρια επιλογή και αριθμούς 2 και 3 στις δευτερεύουσες επιλογές:

Όνομα

Email:

□Συναισθηματικές Διεπαφές (affective/emotional interfaces)

□Κοινωνικές Διεπαφές (social interfaces)

□Διάδραση Εγκεφάλου - Υπολογιστή (brain-computer interaction)

□Πολυτροπικές Διεπαφές (multimodal interfaces)

□Διεπαφές Διαχείρισης Προσωπικών Εργασιών (personal information management interfaces)

□Διεπαφές Ηλεκτρονικών Παιχνιδιών (e-game interfaces)

□Τρισδιάστατες Διεπαφές (3D interfaces)

□Διεπαφές Εστιασμένες στη Δημιουργικότητα (creativity enhancing interfaces)

Οδηγίες Συγγραφής

Οι εργασίες είναι 6000 λέξεων (±10%), όπου περίπου ένα 10% να είναι η εισαγωγή και άλλο ένα 10% ο επίλογος. Στην πρώτη σελίδα θα πρέπει να υπάρχει η ονομασία του Ιδρύματος, ο τίτλος του μεταπτυχιακού προγράμματος, το όνομά σας και ο τίτλος της εργασίας. Στη δεύτερη σελίδα θα βρίσκονται τα περιεχόμενα και από την τρίτη σελίδα θα ξεκινάει το κείμενο της εργασίας. Οι σελίδες πρέπει να είναι αριθμημένες (στο κάτω μέρος της σελίδας) και να υπάρχει υποσέλιδο, όπου θα αναγράφεται το όνομά σας. Η γραμματοσειρά θα είναι Calibri 11, με διάστιχο 1,5 γραμμές και χωρίς κενά πριν και μετά. Επίσης, τα περιθώρια των σελίδων θα είναι κανονικά, με 1'' πάνω, κάτω, δεξιά και αριστερά. Η μη τήρηση των οδηγιών συγγραφής συνεπάγεται μείωση 10% του τελικού βαθμού της εργασίας. Οι εργασίες θα υποβάλλονται ηλεκτρονικά στο eclass, με καταληκτική ημερομηνία 1/3/2014 και ώρα 17.00. Καμία εργασία δε θα γίνεται δεκτή μετά τη λήξη της προθεσμίας. Στο elass θα υπάρχει θυρίδα υποβολής.

Για τη δημιουργία της εργασίας, θα πρέπει να αναζητήσετε και να μελετήσετε κυρίως πρωτογενείς πηγές (πιθανώς και δευτερογενείς σε μορφή επισκόπησης - survey). Θα πρέπει να κάνετε αναζήτηση σε ακαδημαϊκές βιβλιοθήκες, όπως <http://dl.acm.org/>, <http://scholar.google.gr/>, κλπ. Αφού μελετήσετε τις πηγές θα πρέπει να φτιάξετε μία ξεκάθαρη δομή. ΠΡΟΣΟΧΗ: δεν μπορείτε να εκφράσετε τη γνώμη σας!!! Δεν επιτρέπεται κανενός είδους λογοκλοπή (μελετήστε προσεκτικά τις οδηγίες που θα βρείτε εδώ <http://www.ox.ac.uk/students/academic/goodpractice/about/>). Για κάθε επιχείρημα που παρουσιάζετε πρέπει να του παρέχετε βιβλιογραφική υποστήριξη (στα άρθρα που θα μελετάτε μπορείτε να δείτε πως γίνονται οι αναφορές μέσα στο κείμενο). Για παράδειγμα, αναφέρω ότι ο Χ ανέπτυξε την Ψ τεχνολογία (μέσα σε παρένθεση δίνω το όνομα του πρώτου συγγραφέα και το έτος δημοσίευσης). Στο τέλος του κειμένου της εργασία, πρέπει να υπάρχει η λίστα με τις παραπομπές με το εξής τρόπο και πάντα αλφαβητικά:

Για βιβλία γράφουμε το επώνυμο του συγγραφέα ή των συγγραφέων και το αρχικό του ονόματός του. Ακολουθεί η ημερομηνία έκδοσης. Ο τίτλος του βιβλίου με πλάγια γράμματα *(Italics)*, ο εκδοτικός οίκος και τέλος ο τόπος της έκδοσης. Παράδειγμα-

Bartlett, F.C. (1932) *Remembering: A study in experimental and social psychology.* Cambridge University Press. Cambridge. England

Για κεφάλαιο σε βιβλίο με άλλο εκδότη, γράφουμε το επώνυμο του συγγραφέα ή των συγγραφέων και το αρχικό του ονόματός του. Ακολουθεί η ημερομηνία έκδοσης. Ο τίτλος του κεφαλαίου. Μετά γράφουμε «Στο...» αρχικά του ονόματος του συγγραφέα/εκδότη του βιβλίου και μετά το επώνυμό του (το ίδιο επαναλαμβάνουμε αν είναι περισσότεροι), σε παρένθεση (Εκδ.), τον τίτλο του βιβλίου με πλάγια γράμματα *(Italics)*, ο εκδοτικός οίκος ,ο τόπος της έκδοσης και τέλος οι σελίδες του κεφαλαίου στο οποίο αναφερόμαστε. Παράδειγμα-

Brusilovsky, P., Schwarz, E., & Weber, G. (1996) ELM-ART : An Intelligent Tutoring System on World Wide Web. In C. Frasson, G. Gauthier, & A. Lesgold (Eds.), *Intelligent Tutoring Systems (Lecture Notes in Computer Science, Vol.1086).* Springer Verlag. Berlin, p. 261-269

Για περιοδικό γράφουμε το επώνυμο του συγγραφέα ή των συγγραφέων και το αρχικό του ονόματός του. Ακολουθεί η ημερομηνία έκδοσης. Ο τίτλος του άρθρου. Το όνομα του περιοδικού με πλάγια γράμματα *(Italics)*, ο τόμος και ο αριθμός με πλάγια γράμματα *(Italics)*, τέλος οι σελίδες του άρθρου στο οποίο αναφερόμαστε. Παράδειγμα –

Andriessen, J., & Sandberg, J. (1999) Where is Education Heading and How About AI? *International Journal of Artificial Intelligence in Education, 10,* p.130-150

Baskin, C. (2001) The Titanic, Volkswagens and collaborative group work: Remaking old favourites with new learning technologies. *Australian Journal of Educational Technology, 17(3),* p.265-278

Για άρθρα από συνέδρια, γράφουμε το επώνυμο του συγγραφέα ή των συγγραφέων και το αρχικό του ονόματός του. Ακολουθεί η ημερομηνία έκδοσης. Ο τίτλος του άρθρου. Το όνομα του συνεδρίου με πλάγια γράμματα *(Italics)* και ο τόμος με πλάγια γράμματα *(Italics)* και τέλος οι σελίδες του άρθρου στο οποίο αναφερόμαστε. Παράδειγμα –

Back, M., & Cohen, J. (1998) The Sound of Your Stuff: Designing a Complex Auditory Display for an Interactive Museum Exhibit. *Proceedings of ACM CHI 98 Conference on Human Factors in Computing Systems, Vol. 2*, p. 239-240

Broadbent, J., & Marti, P. (1997) Location aware interactive guides: usability issues. *Proceedings of ICHIM’97, Paris, September 1997.* Available On-line:

<http://citeseer.ist.psu.edu/cache/papers/cs/12658/http:zSzzSzmarconi.ltt.dii.unisi.itzSzprogettizSzHIPSzSzpubblicazionizSzichim-w5.pdf/broadbent97location.pdf> Last accessed October 2005

Για πληροφορίες από το Διαδίκτυο γράφουμε το όνομα της σελίδας, τη διεύθυνσή της και το πότε την επισκεφτήκαμε για τελευταία φορά. Παράδειγμα -

The MATAHARI Project, [www.isy.liu.se/~klas/matahari](http://www.isy.liu.se/~klas/matahari), last accessed October 2005

The 3D-Murale, [www.brunel.ac.uk/project/murale](http://www.brunel.ac.uk/project/murale), last accessed October 2005

**Οδηγίες για την παρουσίαση**

Παρουσιάζεται το θέμα της γραπτής εργασίας. Διάρκεια 20 λεπτά. Παρουσίαση power point.

Πρέπει να υπάρχει η δομή της παρουσίασης σε μία σελίδα μαζί με το όνομα, τον τίτλο, την ημερομηνία, καθώς επίσης και οποιαδήποτε πληροφορία θεωρείτε σημαντική (π.χ. ενδεικτική βιβλιογραφία). Η σελίδα αυτή θα μοιραστεί στην τάξη και σκοπός είναι να διευκολύνει το ακροατήριο στην παρακολούθηση της παρουσίασής σας.

Γενικά σχόλια για την παρουσίαση- Μη διαβάζετε μέσα από τις σημειώσεις σας. Προσπαθήστε να έχετε οπτική επαφή με το κοινό σας. Μιλάτε καθαρά και αργά. Φτιάξτε την παρουσίασή σας όσο πιο ενδιαφέρουσα και διαδραστική μπορείτε. Στο τέλος πάντα ρωτάτε αν υπάρχουν ερωτήσεις από το κοινό και ευχαριστείτε. Δεν είναι μόνο τι λέτε, αλλά και πως το λέτε!